દક્ષિણ ગુજરાત ક્ષેત્રની સમગ્ર પૂર્વ પટ્ટી આદિવાસી બહુલ ક્ષેત્ર છે. જ્યારે પશ્ર્ચિમે સમુદ્રની સમાંતર, દક્ષિણ ગુજરાતના ઔદ્યોગિક મહત્ત્વનાં પ્રમુખ શહેરો આવેલાં છે. તેમાં ભરૂચ, અંકલેશ્ર્વર, સુરત, નવસારી, વલસાડ વગેરેનો સમાવેશ થાય છે. તેમાંય સુરત શહેર અને આસપાસના વિસ્તારો વિવિધ ઉદ્યોગો અને કૃષિ-ઉદ્યોગોથી ધમધમતા થયા છે. આ ક્ષેત્રમાં બિનગુજરાતીઓ- ખાસ કરીને ઉત્તર ભારતીય જનસમૂહોની વસ્તી ગણનાપાત્ર છે. હીરા-ઉદ્યોગ વગેરેમાં સૌરાષ્ટ્રથી આવેલા લોકોની પણ અહીં ગણનાપાત્ર હાજરી છે. પરિણામે આ ક્ષેત્રનું પ્રાદેશિક અને રાષ્ટ્રીય રાજકારણમાં પણ અત્યંત મહત્ત્વ છે.